Komisjoni teatis euroopa Parlamendile vastavalt asutamislepingu artikli 251 lõike 2 punktile 2, milles käsitletakse nõukogu ühist seisukohta, et võtta vastu Euroopa Parlamendi ja nõukogu direktiiv, millega muudetakse nõukogu direktiivi 76/115/EMÜ mootorsõidukite turvavööde paigaldamist käsitlevate liikmesriikide õigusaktide ühtlustamise kohta /* KOM/2004/0768 lõplik - COD 2003/0136 */





Brüssel 25.1.2005 KOM(2004) 768 lõplik 2003/0136 (COD) . KOMISJONI TEATIS EUROOPA PARLAMENDILE vastavalt asutamislepingu artikli 251 lõike 2 punktile 2, milles käsitletakse nõukogu ühist seisukohta, et võtta vastu Euroopa Parlamendi ja nõukogu direktiiv, millega muudetakse nõukogu direktiivi 76/115/EMÜ mootorsõidukite turvavööde paigaldamist käsitlevate liikmesriikide õigusaktide ühtlustamise kohta . 2003/0136 (COD) KOMISJONI TEATIS EUROOPA PARLAMENDILE vastavalt asutamislepingu artikli 251 lõike 2 punktile 2, milles käsitletakse nõukogu ühist seisukohta, et võtta vastu Euroopa Parlamendi ja nõukogu direktiiv, millega muudetakse nõukogu direktiivi 76/115/EMÜ mootorsõidukite turvavööde paigaldamist käsitlevate liikmesriikide õigusaktide ühtlustamise kohta 1- TAUST Ettepaneku esitamise kuupäev Euroopa Parlamendis ja nõukogus (KOM(2003)362 lõppversioon – 2003/0136(COD)): | 20.6.2003 | Euroopa majandus- ja sotsiaalkomitee arvamuse esitamise kuupäev: | 10.12.2003 | Euroopa Parlamendi arvamuse esitamise kuupäev esimesel lugemisel: | 17.12.2003 | Ühise seisukoha vastuvõtmise kuupäev: | 24.1.2005 | 2- KOMISJONI ETTEPANEKU EESMÄRK Ettepanek direktiivi kohta on osa kolmest ettepanekust, mis näevad ette turvavööde kohustusliku paigaldamise kõikides mootorsõidukites. Need meetmed järgnevad direktiivi 2003/20/EÜ, millega muudetakse direktiivi 91/671/EMÜ turvavööde kohustusliku kasutamise kohta, vastuvõtmisele. See ettepanek näeb eeskätt ette standarditud ja vastupidavate turvavööde kinnitamiseks ette nähtud kinnituskohtade paigaldamise. 3- MÄRKUSED ÜHISE SEISUKOHA KOHTA 3.1. Üldised märkused ühise seisukoha kohta Nõukogu peamine muudatus komisjoni ettepaneku puhul käsitleb kinnituskohti, mis on mõeldud ning kohaldatud puuetega inimeste erivajadustele. Võttes arvesse olemasolevaid tehnilisi lahendusi, peab komisjon soovitatavaks, et nimetatud kinnituskohad ei pea vastama kinnituskohtadele mõeldud kõigile tehnilistele nõuetele üleminekuperioodi jooksul. Siiski tunnistas nõukogu vajadust ühtlustada selle valdkonna siseriiklikud sätted ning tegi komisjonile ülesandeks seda küsimust uurida. Komisjon võib selle muudatuse heaks kiita. 3.2. Märkused, mis käsitlevad Euroopa Parlamendi poolt esimesel lugemisel vastuvõetud muudatusi Võttes arvesse seisukohta, mille ta oli vastu võtnud turismibussides külgistmete võimaliku keelamise kohta (vt toimik 2003/0128(COD), tegi parlament ettepaneku nimetatud istmete allesjätmise puhul näha ette kinnituskohad turvavööde kinnitamiseks kahes kohas. Nõukogu ei võtnud vastu Euroopa Parlamendi muudatusi ning jättis komisjoni ettepaneku muutmata. Komisjon, kes märkis esimese lugemise lõpus, et ta ei muuda oma ettepanekut, toetab täielikult nõukogu poolt vastuvõetud seisukohta. 4- JÄRELDUSED Komisjon teeb ettepaneku varustada kohustuslikus korras kõik mootorsõidukid turvavöödega, et vältida sõitjate väljapaiskumise ohtu. Selleks, et turvavööd suudaksid pakkuda maksimaalset kaitset, peavad nad olema kinnitatud kinnituskohtade abil, mis suudavad taluda kokkupõrke puhul turvavööle tekkivat survet. Nõukogu kiitis komisjoni soovitatud meetmed heaks, ent otsustas leevendada tehnilisi nõudeid, mis käsitlevad puuetega inimeste turvavööde kinnituskohti. Komisjonile tehti ülesandeks seda küsimust üksikasjalikult uurida. Komisjon lükkas tagasi Euroopa Parlamendi muudatusettepanekud. Kokkuvõttes toetab komisjon täielikult nõukogu ühist seisukohta.